วงษ์คำเหลา เดอะซีรีส์

**วงษ์คำเหลา เดอะซีรีส์** เป็นละครซิตคอมที่ผลิตโดยบริษัท บั้งไฟสตูดิโอ จำกัด ในเครือเวิร์คพอยท์ เอ็นเทอร์เทนเมนท์ ออกอากาศทางสถานีโทรทัศน์โมเดิร์นไนน์ ทุกวันเสาร์เวลา 14.05 - 15.00 น. ต่อมาเมื่อวันที่ 5 มกราคม พ.ศ. 2556 ได้ย้ายเวลาเป็น เวลา 15.05 - 16.00 น. ออกอากาศครั้งแรกเมื่อวันที่ 17 เมษายน พ.ศ. 2553 จนถึงวันที่ 20 กรกฎาคม พ.ศ. 2556 

ทั้งนี้มีการเปลี่ยนชื่อเรื่องตั้งแต่ **วงษ์คำเหลา เดอะซีรีส์ 2** และ **วงษ์คำเหลา คฤหาสน์เพี้ยน** นอกจากนี้ยังได้มี ซิทคอมซีรีส์พิเศษ วงษ์คำเหลาเดอะซีรีส์ สเปเชี่ยลโปรเจกต์ ในชื่อเรื่อง **สุภาพบุรุษวงษ์คำเหลา** รายละเอียดอยู่ในบทความส่วนนี้

## ภาพรวม
วงษ์คำเหลา เดอะซีรีส์ เป็นผลงานที่นำองค์ประกอบของภาพยนตร์เรื่องวงษ์คำเหลามาเป็นละครซิตคอมจบในตอน โดยนำ เพ็ชรทาย วงษ์คำเหลา กลับมารับบทเดิมอีกครั้ง พร้อมทั้งเป็นผู้อำนวยการสร้าง ของเรื่อง

ทั้งนี้ได้มีการปรับรายละเอียดของตัวละครจากภาพยนตร์รวมทั้งมีการตัดตัวละครและเปลี่ยนชื่อตัวละคร โดยตัวละครอย่าง หญิงใหญ่พลอยวรินทร์ ไม่ได้ปรากฏในฉบับละครซิตคอม ในขณะที่ ท่านปู่พรจรัส, ท่านชายเป้า, ผักบุ้ง และ นายเขื่อง ได้มีการเปลี่ยนชื่อตัวละคร โดยท่านปู่พรจรัส เปลี่ยนเป็น **ท่านปู่พร้อมพจน์**, ท่านชายเป้า เปลี่ยนเป็น **ท่านชายสังข์**, นายเถียร เปลี่ยนเป็น **ตาหวาน** และ นายเขื่อง เปลี่ยนเป็น **สายสิน**

## เนื้อเรื่อง
### วงษ์คำเหลา เดอะซีรีส์
ตระกูลวงษ์คำเหลา ตระกูลที่มีทรัพย์สมบัติมหาศาลอันเนื่องจากการค้าขายอัญมณีและอสังหาริมทรัพย์ต่าง ๆ บุคคลในบ้านวงษ์คำเหลาประกอบไปด้วย ท่านปู่พร้อมเพชร, ท่านย่าใหญ่, คุณหญิงพราวพิลาศ ผู้เป็นแม่ของบ้านวงษ์คำเหลา, ท่านชายเพชราวุธ บุตรชายคนโต, ท่านหญิงน้อยพราวแพรว บุตรสาวรอง, ท่านชายเพทาย บุตรชายคนเล็ก, จูเนียร์ บุตรชายคนสุดท้อง รวมไปถึงข้ารับใช้อย่าง ตาหวาน สาวใช้ส่วนตัวของหญิงน้อย, สายสิน คนขับรถประจำบ้าน ทั้งหมดต่างดำเนินชีวิตอย่างปกติสุขในบ้านวงษ์คำเหลา

ตระกูลวงษ์คำเหลาได้มีการจัดตั้งพินัยกรรมขึ้นโดยท่านปู่แห่งบ้านวงษ์คำเหลา ตัดสินใจที่จะมอบทรัพย์สินและมรดกทั้งหมดต่อเมื่อท่านชายเพชราวุธแต่งงานกับหญิงสาวที่ท่านปู่ได้คัดสรรเอาไว้ ซึ่งหญิงสาวที่ท่านปู่คัดสรรนั้นมีชื่อว่า อัญมณี เด็กสาวจากต่างจังหวัดที่มีนิสัยแก่นแก้วและมีความเป็นตัวของตนเอง

ในระหว่างพิธีสมรสนั้น ท่านย่าได้เสียชีวิตลงในขณะที่กำลังรดน้ำสังข์แด่บ่าวสาว ทำให้พิธีแต่งงานถูกเลื่อนออกไปอย่างไม่มีกำหนด ทำให้ความวุ่นวายเกิดขึ้นในบ้าน ทั้งการแก่งแย่งมรดก การกลั่นแกล้งสารพัดจากคุณหญิงแม่และ หญิงน้อย ที่ต้องการขัดขวางบุคคลภายนอกอย่างอัญมณี ความรักหลายเส้าที่เกิดขึ้นระหว่างท่านชายเพชราวุธ, อัญมณี, ท่านชายเพทาย และ หญิงนุช เครือญาติของบ้านวงษ์คำเหลา เหตุการณ์ทุกสิ่งล้วนเกิดขึ้นในบ้านวงษ์คำเหลา

### วงษ์คำเหลา คฤหาสน์เพี้ยน
ในช่วงเวลา 50 ปีต่อมา หลังจากเหตุการณ์ไฟดูดคร่าชีวิตคนในบ้านวงษ์คำเหลาทั้งบ้าน ทำให้ผู้คนที่เสียชีวิตจากเหตุการณ์นั้นได้กลายมาเป็นวิญญาณในคฤหาสน์วงษ์คำเหลา กลายเป็นบ้านร้างอาถรรพ์เป็นเวลานาน อัญมณี ได้กลับมาเกิดใหม่เป็น อัญชลี เมื่ออัญชลีได้ก้าวย่างสู่คฤหาสน์บ้านวงษ์คำเหลา ทำให้เธอสามารถระลึกชาติในอดีตได้ชั่วขณะหนึ่ง

## ตัวละคร
### ตัวละครหลัก
;ท่านชายเพชราวุธ วงษ์คำเหลา (ชายใหญ่)
:พี่ชายคนโตแห่งบ้านวงษ์คำเหลา มีกำหนดหมั้นและแต่งงานกับอัญมณีแต่เกิดเรื่องในช่วงพิธีสมรสเสียก่อนจึงทำให้งานพิธีสมรสจึงถูกเลื่อนออกไป ชายใหญ่มักจะถูกคนอื่นคิดว่าเป็นคนสวนบ้าง คนใช้บ้าง และส่วนใหญ่มักจะอึ้งเมื่อทราบว่าชายใหญ่กับอัญมณีเป็นคู่หมั้นกัน
;ท่านชายเพทาย วงษ์คำเหลา (ชายเล็ก)
:น้องชายคนรองแห่งบ้านวงษ์คำเหลา เดินทางจากสหรัฐอเมริกาอย่างกะทันหันเพื่อมาร่วมงานศพท่านย่าและดูแลท่านปู่ แอบมีใจให้กับอัญมณีอยู่ลึก ๆ มักแสดงสีหน้าเย็นชาและคอยตบมุกตลกของคนอื่นด้วยสีหน้าเดียวตลอดเวลา ชายเล็กมีชื่อเรียกอีกชื่อหนึ่ง คือ **ปีเตอร์** โดยเป็นชื่อเรียกของอันนา เมื่อครั้งสมัยศึกษาอยู่ที่ฝรั่งเศส
:สิ่งที่ท่านชายเพทายรังเกียจและรู้สึกขยะแขยงทุกครั้งที่พบเห็นคือการที่มีหญิงสาวเข้ามาจีบตนเองอย่างเปิดเผยตัว โดยเฉพาะกับหญิงนุช ท่านชายเพทายมีแสดงสีหน้ารังเกียจอย่างเห็นได้ชัดและพยายามหลีกเลี่ยงกับพบหน้าหญิงนุชเสียทุกครั้ง
:เมื่อชายใหญ่พยายามจะบอกหรือแสดงความรักกับอัญมณี แม้แต่กระทั่งนั่งอยู่กับอัญมณีสองต่อสองก็จะมีชายเล็กมาคั่นทุกครั้ง บางทีก็จะโทรมาหรือไม่ก็ฝากจดหมายกับจูเนียร์เสมอ จึงโดนท่านชายใหญ่เรียกว่า **"ไอ้กั๊ก"** เสมอ
;อัญมณี บุณยกาญจน์
:คู่หมั้นของท่านชายเพชราวุธแต่มีใจให้กับท่านชายเพทาย ถูกคุณหญิงแม่และหญิงน้อยหาทางกลั่นแกล้งตลอดเวลา โดยปกติมีหน้าที่เป็นพี่เลี้ยงและครูสอนวิชาต่าง ๆ ให้กับจูเนียร์ และมักจะโดนล้อเรื่องฟันกระต่าย
:อัญมณีถูกเข้ามาในบ้านวงษ์คำเหลา เนื่องจากท่านปู่ได้เรียกตัวเพื่อมาเป็นคู่หมั้นของท่านชายเพชราวุธโดยเฉพาะ (ปรากฏตัวครั้งแรกในตอน นางฟ้ายังอาย)
:;อัญชลี
:อัญมณี ที่กลับชาติมาเกิดใหม่ใน 50 ปีให้หลัง เมื่ออัญชลีได้ก้าวย่างสู่คฤหาสน์บ้านวงษ์คำเหลา ทำให้เธอสามารถระลึกชาติในอดีตได้ชั่วขณะหนึ่ง
;บอย
:เพื่อนสนิทของอัญชลี เป็นผู้ที่รู้เรื่องอดีตชาติของอัญชลีและสมาชิกบ้านวงษ์คำเหลา
;เฮียเม้ง
:เจ้าของธุรกิจโรงแรมและร้านค้าของเก่า ต้องการใช้คฤหาสน์บ้านวงษ์คำเหลาเป็นโรงแรมแต่เมื่อรู้ว่าที่แห่งนั้นมีวิญญาณอยู่จึงหาวิธีขับไล่วิญญาณตระกูลวงษ์คำเหลาด้วยวิธีการต่าง ๆ
;จอย ญาณสัมผัส
:หมอดู 18 มงกุฎ โดยตอนแรกอาสามาช่วยเฮียเม้งปราบผี แต่ถูกไฟดูดจนเกือบตายทำให้จอยสามารถมองเห็นผีได้
;คุณหญิงแม่พราวพิลาศ วงษ์คำเหลา
:แม่ของบ้านวงษ์คำเหลา มีความต้องการที่จะได้มรดกจากท่านปู่เป็นอย่างมาก คอยเอาใจและให้ท้ายหญิงน้อยในทุก ๆ เรื่อง
;หญิงนุช
:ญาติฝ่ายน้าชายแห่งบ้านวงษ์คำเหลาที่แวะเวียนบ้านวงษ์คำเหลาเสมือนบ้านของตนเอง มักหลงตนเองว่าเป็นหญิงงามที่สมควรเป็นคู่หมั้นของท่านชายเพทาย แต่มักโดนท่านชายเพทายปฏิเสธทุกครั้งและถูกหลอกด่าด้วยถ้อยคำสารพัด
;สายสิน
:คนขับรถประจำบ้านวงษ์คำเหลา มีนิสัยซื่อตรงและเถรตรงเกินไป มักต่อล้อต่อเถียงกับชายใหญ่เป็นประจำ
;โทนี่ หว่อง
:ผู้ตรวจสอบมาตรฐานโรงแรมที่หน้าเหมือนกับชายเล็กมาก ทำให้ทุกคนเข้าใจผิดคิดว่าชายเล็กแยกร่างเพื่อที่จะอยู่ใกล้กับอัญชลี มีนิสัยเรื่องมาก ตรงไปตรงมาเกินไปจนน่ารำคาญ แพ้ถั่วและก็เสียชีวิตจากถั่ว

### ตัวละครที่วนเวียน
;ท่านปู่พร้อมเพชร วงษ์คำเหลา
:เจ้าของบ้านวงษ์คำเหลา เมื่อได้ยินคำว่า *ย่า* (ไม่ว่าจะเป็นชื่อคนหรือชื่ออื่น ๆ หรือบางที่ตนเองพูดคำว่ากอหญ้าตอนที่ร้องเพลง) ทุกครั้งมักมีอาการคิดถึงและร้องไห้ออกมาเสียทุกครั้งและเป็นอัมพาตไปช่วงหนึ่ง ภายหลังได้รักษาตัวทำให้ร่างกายปกติ
:หลังจากเสียชีวิต ท่านปู่พร้อมพจน์ได้กลายมาเป็นเทวดาอยู่ระดับชั้นดาวดึงส์และบอกห้ามพูดอดีตชาติของอัญชลี
;ท่านย่าพลอยพรรณราย วงษ์คำเหลา
:เจ้าของบ้านวงษ์คำเหลา เสียชีวิตระหว่างรดน้ำสังข์ในพิธีสมรสของท่านชายเพชราวุธและอัญมณี
;ท่านหญิงพราวแพรว วงษ์คำเหลา (หญิงน้อย)
:น้องสาวคนเล็กแห่งบ้านวงษ์คำเหลา มีนิสัยเอาแต่ใจตนเองและมักชอบร้องกรีดกรายเป็นประจำ ปัจจุบันได้เดินทางไปต่างประเทศพร้อมกับชายสังข์
;ท่านชายสังข์
:พี่ชายของหญิงนุช คอยเอาอกเอาใจหญิงนุชทุกอย่าง มีเอกลักษณ์ที่น้ำเสียงคล้ายคนจมูกบี้แบน เป็นคู่หมั้นของหญิงน้อย
;ท่านชายไพฑูรย์ วงษ์คำเหลา (จูเนียร์)
:น้องชายคนสุดท้องแห่งบ้านวงษ์คำเหลา เป็นเด็กพิเศษ แม้ว่าจะพิการทางด้านการเรียนรู้ทั่วไปแต่กับเรื่องราวในบ้านนั้นไม่ได้อ่อนด้อยแต่อย่างใด หนำซ้ำยังรู้เรื่องราวมากกว่าที่ใคร ๆ คาดคิดเอาไว้โดยเฉพาะเรื่องราวความรักระหว่างท่านชายเพทายและอัญมณี คอยเป็นกามเทพให้กับทั้ง 2 คนตลอดเวลา
;ตาหวาน
:คนรับใช้ประจำตัวของหญิงเล็กมักเหน็บแนมสมาชิกในบ้านวงษ์คำเหลาอยู่เสมอ
;หญิงพลอยพริ้ง วงษ์คำเหลา
:หลานสาวของปู่พร้อมพจน์ ได้เข้ามาบ้านวงษ์คำเหลาเนื่องจากได้รับเงื่อนไขในการรับมรดก เกลียดฝรั่งเนื่องจากเคยมีคนรักแต่คนรักกลับเป็นเกย์ทำให้เกลียดฝรั่งเป็นต้นมา
;เจ๋ง
:ลูกน้องของเฮียเม้ง ปรากฏตัวอยู่ช่วงหนึ่ง แล้วก็หายไป
;ทนายเด่น
:ทนายประจำตระกูลวงษ์คำเหลา เป็นชาวจีนโดยกำเนิด พูดภาษาไทยไม่ชัด มีนิสัยเจ้าชู้กะล่อน มักสร้างความฉุนเฉียวให้กับท่านปู่ทั้งเรื่องการพูดและเรื่องที่แอบลวนลามสาวใช้ในบ้าน
;ทองคำแท่ง
:ชายหนุ่มที่คุณหญิงและหญิงเล็กจ้างวานให้มาเป็นคนรักของอัญมณี ตกหลุมรักอัญมณีตั้งแต่แรกเห็น ท้ายที่สุดได้ตัดใจจากอัญมณีเนื่องจากรู้ว่าคนที่อัญมณีรักคือใคร และบวชเป็นฤๅษี
;อันนา
:คนรักเก่าของท่านชายเพทาย เมื่อครั้งศึกษาอยู่ที่ประเทศฝรั่งเศส เดินทางมาเยี่ยมบ้านวงษ์คำเหลาเนื่องจากต้องการทวงสัญญารักที่ให้ไว้กับท่านชายเพทาย ทั้ง ๆ ที่ตนเองเป็นคนที่ทำให้ท่านชายเพทายอกหักและย้ายไปอยู่ที่อเมริกา ภายหลังได้เดินทางกลับประเทศของตนเนื่องจากรู้ว่าท่านชายเพทายกำลังหลงรักและชอบอัญมณีอยู่จึงยอมหลีกทางไป
:อันนา มีพี่สาว 1 คน ชื่อ ซอนญ่า
;อัญประกาศ
:ลูกพี่ลูกน้องของอัญมณี เป็นหลานของกำนันแป๊ะ บ้านโป่ง (ผู้ซึ่งเป็นเพื่อนสนิทกับท่านปู่พรจรัสตั้งแต่อดีต) มีนิสัยฟุ้งเฟ้อและดูถูกความจน เป็นผู้ที่ขโมยสมบัติต่าง ๆ ในบ้านวงษ์คำเหลาและใส่ร้ายอัญมณีผู้เป็นน้องว่าเป็นขโมยเพื่อที่จะได้สมบัติมาเป็นของตน ภายหลังถูกขับไล่ออกจากบ้านวงษ์คำเหลาเนื่องจากหญิงนุชได้นำหลักฐานให้กับคนในตระกูลวงษ์คำเหลา
;วุฒิ (วู้ดดี้)
:เพื่อนของท่านชายเพทายเมื่อครั้งเรียนอยู่ที่อเมริกา นอกจากนี้ยังเป็นรุ่นพี่และเป็นรักแรกของอัญมณีเมื่อครั้งยังเรียนในโรงเรียนมัธยมเดียวกัน มีนิสัยปากมากและพูดจาฉอเลาะ สังเกตพฤติกรรมว่าอัญมณีรักท่านชายเพทายและคอยเป็นกามเทพสื่อรักอีกคนหนึ่งให้กับอัญมณี แต่ในขณะเดียวกันกลับถูกท่านหญิงนุชเข้าใจผิดและหาผลประโยชน์จากตัวของวุฒิ
;เชอรี่
:อดีตคนรักของคุณชายเพชราวุธ
;อลังการ
;หญิง
;อรอุมา
:แม่ครัวที่เข้ามาใหม่ในบ้านวงษ์คำเหลา ชอบชายเล็กและใส่ยาเสน่ห์ในอาหารของชายเล็ก แต่โดนจับได้
;เบน
;เค้าท์
:ญาติของตระกูลวงษ์คำเหลา เป็นหมอรักษาผิวหนัง ไม่ชอบแสงสว่างและแพ้กระเทียม จึงถูกเข้าใจผิดว่าเป็นแวมไพร์ 
;วอนนอนซุก
:หลานของปู่พรจรัส เป็นลูกครึ่งไทยและเกาหลี ชอบอัญมณี ที่เป็นเพชรชนิดหนึ่ง จนถูกคนในบ้านวงษ์คำเหลาเข้าใจผิด
;กิมฮวย
;สมชาย
;อัญมณี (ตัวปลอม)
;เอ็ม
;ไอซ์
;กิ๊ก
;ปิกัสโซ
;หมอแอล
;โครซอง
;รั่ว จิตหลุด
;เลขาฯ
;อาเห่า
;เตียวเสี้ยน
;หญิงนท
:ลูกพี่ลูกน้องของหญิงนุช มีทรงผมน้ำเสียงคล้ายหญิงนุช

## นักแสดง
### นักแสดงหลัก
* เพ็ชรทาย วงษ์คำเหลา (หม่ำ จ๊กมก) รับบท ท่านชายเพชราวุธ วงษ์คำเหลา (ซีซั่น 1-3)
* สหรัถ สังคปรีชา รับบท ท่านชายเพทาย วงษ์คำเหลา (ซีซั่น 1-3) / โทนี่ หว่อง (ซีซั่น 3)
* ภัทรศยา เครือสุวรรณศิริ รับบท อัญมณี บุณยกาญจน์ (ซีซั่น 1-2) , อัญชลี (ซีซั่น 3)
* สุดารัตน์ บุตรพรหม (ตุ๊กกี้ สามช่า) รับบท หญิงนุช (ซีซั่น 1-3)
* เดือนเต็ม สาลิตุล รับบท คุณหญิงแม่พราวพิลาศ วงษ์คำเหลา (ซีซั่น 1-3)
* สุนารี ราชสีมา รับบท ท่านหญิงพราวแพรว วงษ์คำเหลา ( ซีซั่น 1)
* อุดม ทรงแสง รับบท ท่านปู่พร้อมเพชร วงษ์คำเหลา (ซีซั่น 1-3)
* เอกพันธ์ บรรลือฤทธิ์ รับบท ท่านชายสังข์ (ซีซั่น 1)
* เห็ดเผาะ เชิญยิ้ม รับบท ตาหวาน (ซีซั่น 1)
* กอล์ฟ ฟักกลิ้งฮีโร่ รับบท ท่านชายไพฑูรย์ วงษ์คำเหลา (ซีซั่น 1-2)
* อภิษฎา เครือคงคา รับบท หญิงพลอยพริ้ง วงษ์คำเหลา (ซีซั่น 2)
* สายสิน วงษ์คำเหลา รับบท สายสิน (ซีซั่น 1-3)
* หรินทร์ สุธรรมจรัส รับบท บอย (ซีซั่น 3)
* บอล เชิญยิ้ม รับบท เจ๋ง (ซีซั่น 3)
* เกรียงศักดิ์ เหรียญทอง รับบท เฮียเม้ง (ซีซั่น 3)
* บุญญาวัลย์ พงษ์สุวรรณ รับบท จอย ญาณสัมผัส (ซีซั่น 3)

### นักแสดงรับเชิญที่ยังมีบทบาท
* แอนนา ชวนชื่น รับบท ทนายเด่น
* แจ๊ค เชิญยิ้ม รับบท เจี๊ยบ (คนขับรถประจำบ้านชั่วคราว)

## รายชื่อตอน
### ปีที่ 1 วงษ์คำเหลา เดอะซีรีส์

### ปีที่ 2 วงษ์คำเหลา เดอะซีรีส์ 2

### ปีที่ 3 วงษ์คำเหลา คฤหาสน์เพี้ยน

## ข้างรั้ววงษ์คำเหลา
**ข้างรั้ววงษ์คำเหลา** เป็นละครซิตคอมสั้นจากช่วงท้ายของรายการ ตัวละครหลักมี 3 คนคือ สายสิน, อาแปะ และ ลูกสาวของอาแปะ โดยเรื่องราวของเรื่องอยู่ในฉากร้านของชำแถวหลังบ้านวงษ์คำเหลา เนื้อหาจบในตอน เริ่มตั้งแต่วันที่ 30 ตุลาคม พ.ศ. 2553 จนถึงวันที่ 16 กรกฏาคม พ.ศ. 2554 มีจำนวนตอนทั้งหมด 37 ตอน

:;รายชื่อตอน
:

## เพลงประกอบ
ทั้งหมดขับร้องโดย หม่ำ จ๊กมก และ กอล์ฟ ฟักกลิ้งฮีโร่ เรียบเรียงดนตรีใหม่โดย จักรพัฒน์ เอี่ยมหนุน และ บริษัท กราว จำกัด

;วงษ์คำเหลา เดอะซีรีส์
* "นางฟ้ายังอาย"
:ต้นฉบับร้องโดย สายัณห์ สัญญา
;วงษ์คำเหลา เดอะซีรีส์ 2
* "ไม่ได้แอ้มฉันหรอก"
:ต้นฉบับร้องโดย ปอยฝ้าย มาลัยพร
;วงษ์คำเหลา คฤหาสน์เพี้ยน
:ขับร้องโดย กอล์ฟ ฟักกลิ้งฮีโร่ 

## สุภาพบุรุษวงษ์คำเหลา

**สุภาพบุรุษวงษ์คำเหลา** เป็นละครซิทคอมที่ฉายต่อจาก วงษ์คำเหลา คฤหาสน์เพี้ยน ออกอากาศทุกวันเสาร์เวลา 15.05 - 16.00 น. ทางสถานีโทรทัศน์โมเดิร์นไนน์ ออกอากาศรั้งแรกเมื่อวันที่ 27 กรกฎาคม พ.ศ. 2556 จนถึงวันที่ 28 กันยายน ปีเดียวกัน มีจำนวนตอนทั้งหมด 9 ตอน โดยเรื่องราวของเรื่องนี้เป็นการเล่าย้อนอดีตของตระกูลวงษ์คำเหลาของเนื้อหาหลักผสมกับการล้อเลียนละครไทยแนวย้อนยุค

### ตัวละคร (สุภาพบุรุษวงษ์คำเหลา)
;คุณหลวงเพชรภูผา วงษ์คำเหลา
;คุณชายเงาะ
;ธิดา วงษ์คำเหลา
;เพชรนภา วงษ์คำเหลา
;คุณหญิงรุ่งฤดี วงษ์คำเหลา
;แม่นมนิ่ม
;คุณชายเกียรติก้อง กฤษณชัยเลิศ
;คุณชายนิราศ
;คุณชายยอดขุนพล
;คุณชายสำราญ
;คุณชายเฉิน
;คุณชายโอฬาร

### รายชื่อตอน (สุภาพบุรุษวงษ์คำเหลา)

## ดูเพิ่ม
* วงษ์คำเหลา

## อ้างอิง
### หมายเหตุ

### ข้อมูลที่มา

หมวดหมู่:ละครโทรทัศน์ไทย
หมวดหมู่:ซิตคอมไทย
หมวดหมู่:รายการโทรทัศน์ที่เริ่มออกอากาศตั้งแต่ พ.ศ. 2553
หมวดหมู่:รายการโทรทัศน์ช่องโมเดิร์นไนน์ทีวี
หมวดหมู่:เวิร์คพอยท์ เอ็นเทอร์เทนเมนท์
หมวดหมู่:ซิตคอมไทยในคริสต์ทศวรรษ 2010